
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2723 

16 Δεκεμβρίου 2015 


ΑΠΟΦΑΣΕΙ Σ 

Αριθ. 130377 

Καθορισμός όρων και προϋποθέσεων για την εφαρμογή 
της παραγράφου 2 του άρθρου 9 του Ν. 3869/2010 
(ΦΕΚ ΑΊ30) όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του Π.δ. 63/2005 (ΦΕΚ Α' 98/22.04.2005). 

2. Το Π.δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (Α' 185), όπως ισχύει. 

3. Το Π.δ. 111/2014 "Οργανισμός του Υπουργείου Οικο¬ 
νομικών" (Α' 178), όπως ισχύει. 

4. Το Π.δ. 70/2015 «Ανασύσταση των Υπουργείων, του 
Υπουργείου Οικονομίας, Υποδομών, Ναυτιλίας και Του¬ 
ρισμού σε Υπουργείο Οικονομίας, Ανάπτυξης και Τουρι¬ 
σμού Μεταφορά της Γενικής Γραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού» 
(Α' 114). 

5. Το Π.δ. 73/2015 « Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

6. Την παράγραφο 2 του άρθρου 9 του Ν. 3869/2010 
ΦΕΚ Α' 130, όπως τροποποιήθηκε με το άρθρο 14 του 
Ν. 4346/2015 ΦΕΚ Α' 152, και ισχύει. 

7. Το γεγονός ότι από την παρούσα απόφαση προ- 
καλείται συνολική δαπάνη μέχρι ποσού ύψους εκατό 
εκατομμυρίων ευρώ (100.000.000 ευρώ) σε βάρος του 
προϋπολογισμού του Υπουργείου Οικονομίας, Ανάπτυ¬ 
ξης και Τουρισμού, η οποία θα αντιμετωπιστεί με μετα¬ 
φορά πιστώσεων από το αποθεματικό. Αποφασίζουμε: 

Καθορίζουμε τα απαιτούμενα δικαιολογητικά, τον χρό¬ 
νο υποβολής τους, τους φορείς, τις υπηρεσίες και τις 
διαδικασίες ελέγχου και πιστοποίησης των δικαιούχων, 
τη σύμπραξη με φορείς του δημοσίου και ιδιωτικού το¬ 
μέα και κάθε άλλη λεπτομέρεια για την εφαρμογή των 
ρυθμίσεων του άρθρου 9 του Ν. 3869/2010 ΦΕΚ Α' 130, 
όπως τροποποιήθηκε με το άρθρο 14 του Ν. 4346/2015 
ΦΕΚ Α' 152, και ισχύει, ως ακολούθως: 


Άρθρο 1 

Αντικείμενο-Σκοπός 

Σκοπός της παρούσας απόφασης είναι η εξειδίκευση 
των διατάξεων της παραγράφου 2 του άρθρου 9 του 
Ν. 3869/2010, που αφορούν τη διαδικασία, τα κριτή¬ 
ρια και το ύψος της συμμετοχής του Δημοσίου στην 
αποπληρωμή του σχεδίου διευθέτησης οφειλών της 
παραγράφου 2 του άρθρου 9 του Ν. 3869/2010, σχετικά 
με οφειλές που προκύπτουν από στεγαστικό δάνειο 
πρώτης κατοικίας, καθώς τα κριτήρια προσδιορισμού 
της ελάχιστης συνεισφοράς του οφειλέτη. 

Άρθρο 2 
Ορισμοί 

1. Ως «οφειλέτης» ορίζεται το φυσικό πρόσωπο για το 
οποίο έχει εκδοθεί οριστική δικαστική απόφαση αρμό¬ 
διου δικαστηρίου η οποία ορίζει σχέδιο διευθέτησης 
οφειλών κατά τις διατάξεις της παραγράφου 2 του 
άρθρου 9 του Ν. 3869/2010. 

2. Ως «πιστωτές» ορίζονται τα φυσικά ή νομικά πρόσω¬ 
πα, το Δημόσιο, οι Οργανισμοί Τοπικής Αυτοδιοίκησης 
(Ο.Τ.Α.) και οι Οργανισμοί Κοινωνικής Ασφάλισης, των 
οποίων οι απαιτήσεις κατά του οφειλέτη έχουν ενταχθεί 
στο σχέδιο διευθέτησης οφειλών της παραγράφου 2 
του άρθρου 9 του Ν. 3869/2010. 

3. Ως «διαθέσιμο οικογενειακό εισόδημα», νοείται 
το συνολικό καθαρό εισόδημα όλων των κατηγοριών 
(ημεδαπής ή αλλοδαπής προέλευσης) του συνόλου των 
μελών της οικογένειας στη διάρκεια του τελευταίου 
οικονομικού έτους που προκύπτει αφού αφαιρεθούν 
όλοι οι άμεσοι φόροι, οι εισφορές για κοινωνική ασφά¬ 
λιση, οι κρατήσεις του Ν. 4093/2012 ή υπέρ δημοσίου 
και η εισφορά αλληλεγγύης του Ν. 3986/2011, και αφού 
προστεθεί το σύνολο των επιδομάτων και άλλων ενι¬ 
σχύσεων, καθώς και το εισόδημα που απαλλάσσεται 
από το φόρο ή φορολογείται με ειδικό τρόπο. 

4. Ως «δήλωση οικονομικής κατάστασης» νοείται η 
δήλωση του αιτούντα ως αναπόσπαστο τμήμα της αί¬ 
τησης - στην οποία αϊτών δηλώνει τα πραγματικά του 
εισοδήματα (ημεδαπής ή αλλοδαπής προέλευσης) κατά 
το τελευταίο οικονομικό έτος. Τα δηλούμενα στοιχεία 
επαληθεύονται και ελέγχονται, σύμφωνα με τις νόμιμες 
διαδικασίες. Η δήλωση της οικονομικής κατάστασης 
καθώς και το σύνολο του εντύπου της αίτησης, υπέχει 

θέση υπεύθυνης δήλωσης και εξουσιοδότησης των αρ¬ 
μόδιων υπηρεσιών να διεξάγουν τις απαραίτητες δια¬ 
σταυρώσεις στοιχείων του αιτούντα και των μελών της 
ωφελούμενης μονάδος. 

5. Ως «επαλήθευση στοιχείων» ορίζεται το σύνολο των 
ενεργειών που πραγματοποιούν οι αρμόδιες υπηρεσίες 
προκειμένου να επιβεβαιώσουν την ορθότητα των στοι¬ 
χείων του αιτούντα και των μελών της ωφελούμενης 
μονάδας που δηλώνονται στην αίτηση, σε αντιπαραβο¬ 
λή, συσχέτιση ή συνδυασμό με στοιχεία που αντλούνται 
από άλλα Μητρώα και βάσεις δεδομένων. 

6. Ως «ελάχιστη συνεισφορά» νοείται το ποσό που 
αντιστοιχεί σε τμήμα του ποσού της μηνιαίας δόσης, 
όπως αυτή ορίζεται στο σχέδιο διευθέτησης οφειλών, 
και προσδιορίζεται σύμφωνα με το άρθρο 5 της παρού¬ 
σας. Η καταβολή της ελάχιστης συνεισφοράς αποτελεί, 
σύμφωνα με τις διατάξεις της παραγράφου 2 του άρ¬ 
θρου 9 του Ν. 3869/2010 προϋπόθεση για τη συμμετοχή 
του Δημοσίου. 

Άρθρο 3 

Κριτήρια επιλεξιμότητας 

Δικαιούχος της συμμετοχής του Δημοσίου είναι ο οφει¬ 
λέτης στο πρόσωπο του οποίου έχει εκδοθεί οριστική 
δικαστική απόφαση αρμόδιου δικαστηρίου, η οποία κα¬ 
θορίζει σχέδιο διευθέτησης οφειλών σύμφωνα με τις δια¬ 
τάξεις της παραγράφου 2 του άρθρου 9 του Ν. 3869/2010, 
και η οποία κρίνει οριστικά ότι στο πρόσωπο του οφει¬ 
λέτη πληρούνται σωρευτικά οι εξής προϋποθέσεις: 

α) το συγκεκριμένο ακίνητο χρησιμεύει ως κύρια κα¬ 
τοικία του, 

β) το μηνιαίο διαθέσιμο οικογενειακό του εισόδημα 
υπολείπεται ή είναι ίσο των ευλογών δαπανών διαβίω¬ 
σης, όπως αναφέρονται στην παρ. 3 του άρθρου 5 του 
Ν. 3869/2010, 

γ) η αντικειμενική αξία της κύριας κατοικίας του κατά 
το χρόνο συζήτησης της αίτησης δεν υπερβαίνει τις 
εκατόν είκοσι χιλιάδες (120.000) ευρώ για τον άγα¬ 
μο οφειλέτη, προσαυξημένη κατά σαράντα χιλιάδες 
(40.000) ευρώ για τον έγγαμο οφειλέτη και κατά είκοσι 
χιλιάδες (20.000) ευρώ ανά τέκνο και μέχρι τρία τέκνα, 

δ) είναι συνεργάσιμος δανειολήπτης, βάσει του Κώδικα 
Δεοντολογίας Τραπεζών, όπου αυτός εφαρμόζεται και 

ε) βρίσκεται σε πραγματική αδυναμία πληρωμής των 
μηνιαίων καταβολών. 

Άρθρο 4 

Διαδικασία υποβολής αιτήσεων 
και απαιτούμενα δικαιολογητικά 

1. Η αίτηση υποβάλλεται ηλεκτρονικά και επέχει θέση 
υπεύθυνης Δήλωσης του Ν. 1599/1986. Η αίτηση είναι 
προσβάσιμη από ηλεκτρονική εφαρμογή προσαρτημέ- 
νη στην ιστοσελίδα της Γενικής Γραμματείας Εμπο¬ 
ρίου και Προστασίας Καταναλωτή. Η πρόσβαση στην 
ηλεκτρονική αίτηση γίνεται με τη χρήση των κωδικών 
του δικαιούχου στο σύστημα ΤΑΧΙδηοί του Υπουργείου 
Οικονομικών. 

Ο αϊτών πρέπει να έχει υποβάλει Δήλωση Φορολογίας 
Εισοδήματος (Ε1) καθώς και Ε2 εφόσον είχε υποχρέωση. 

2. Στην ηλεκτρονική αίτηση θα συμπληρώνονται από 
τον δικαιούχο: 

α. Υποχρεωτικά όλα τα πεδία που αφορούν τα στοιχεία 
επικοινωνίας του αιτούντος ή αντικλήτου προσώπου 


που δέχεται να λαμβάνει ενημέρωση και σημαντικά έγ¬ 
γραφα για λογαριασμό του αιτούντος. 

β. Υποχρεωτικά όλα τα πεδία που αφορούν την δι¬ 
καστική απόφαση η οποία ορίζει το σχέδιο διευθέτη¬ 
σης οφειλών (αριθμός και έτος απόφασης, δικαστήριο 
έκδοσης απόφασης, οριζόμενο ποσό μηνιαίας δόσης). 

γ. Σε περίπτωση μεταβολής οποιοδήποτε στοιχείου 
που δηλώνεται στην αίτηση, αυτή μπορεί να μεταβληθεί 
με ευθύνη και ενέργεια του δικαιούχου. 

δ. Δήλωση ότι ο αϊτών συναινεί στην καταβολή της 
ελάχιστης συνεισφοράς, όπως αυτή προσδιορίζεται 
σύμφωνα με το άρθρο 5 της παρούσας, 
ε. Τα στοιχεία της δανειακής σύμβασης, 
στ. Δήλωση ότι τα στοιχεία που περιλαμβάνονται στην 
αίτηση είναι απολύτως ακριβή και ότι γνωρίζει πως η 
δήλωση ψευδών στοιχείων επιφέρει ποινικές κυρώσεις 
σύμφωνα με τις ισχύουσες διατάξεις, καθώς και ότι η 
δήλωση ελλιπών ή ψευδών στοιχείων επιφέρει αποκλει¬ 
σμό από τις παροχές της παρούσας απόφασης. 

3. α. Υποχρεωτικά κατατίθεται ή αποστέλλεται με 
συστημένη επιστολή στην Γενική Γραμματεία Εμπο¬ 
ρίου και Προστασίας Καταναλωτή, Γενική Διεύθυνση 
Προστασίας Καταναλωτή και Εποπτείας Αγοράς, εντός 
προθεσμίας 15 ημερών από την ημερομηνία υποβολής 
της ηλεκτρονικής αίτησης, αντίγραφο της δικαστικής 
απόφασης στην οποία αναφέρεται το σχέδιο διευθέ¬ 
τησης οφειλών ώστε να επιβεβαιωθεί η συνδρομή, στο 
πρόσωπο του αιτούντος, όσων προϋποθέσεων δεν επα¬ 
ληθεύονται ηλεκτρονικά. 

β. Η αρμόδια Διεύθυνση μπορεί να ζητήσει απευθείας 
από τον αιτούντα, εντός προθεσμίας 10 ημερών τυχόν 
συμπληρωματικά στοιχεία, τα οποία θα πρέπει να προ¬ 
σκομιστούν εντός προθεσμίας 10 ημερών. 

4. Ο αϊτών θα μπορεί να παρακολουθεί ηλεκτρονικά 
την πορεία της αίτησής του. Ο αϊτών ενημερώνεται, 
εντός προθεσμίας εξήντα (60) ημερών από την υπο¬ 
βολή της αίτησης, για την αποδοχή ή απόρριψη της 
αίτησής του, με γνωστοποίηση της αιτίας απόρριψης, 
μέσω αυτοματοποιημένων γραπτών μηνυμάτων που 
θα εμφανίζονται στην ηλεκτρονική του αίτηση και θα 
αποστέλλονται συγχρόνως στην ηλεκτρονική διεύθυνση 
επικοινωνίας που έχει δηλώσει. Σε περίπτωση αποδοχής 
του αιτήματος, ενημερώνεται αυτόματα για το ποσό 
της ελάχιστης συνεισφοράς του και για το ποσό το 
οποίο θα καταβάλλεται μηνιαίως από το Δημόσιο σε 
κάθε πιστωτή.. Σε περίπτωση απορριπτικής απόφασης, ο 
απορριφθείς μπορεί να υποβάλει αίτημα επανεξέτασης 
όπως ορίζεται στο άρθρο 10 της παρούσας. 

5. Η αίτηση του παρόντος άρθρου υποβάλλεται εντός 
αποκλειστικής προθεσμίας 30 ημερολογιακών ημερών 
από τη δημοσίευση της δικαστικής απόφασης. 

Άρθρο 5 

Κριτήρια προσδιορισμού και διαδικασία επανεξέτασης 
του ύψους της ελάχιστης συνεισφοράς του οφειλέτη 

1. Ο οφειλέτης υποχρεούται να καταβάλει το μέγιστο 
της δυνατότητας αποπληρωμής του και σε κάθε περί¬ 
πτωση υποχρεούται στην καταβολή ελάχιστης συνει¬ 
σφοράς, η οποία καθορίζεται ως εξής: 

α) αν το διαθέσιμο εισόδημα είναι μικρότερο ή ίσο 
των οχτώ χιλιάδων ευρώ (8.000 €) η ετήσια ελάχιστη 
συνεισφορά υπολογίζεται σε 5% επί του διαθέσιμου 
εισοδήματος, 

β) αν το διαθέσιμο εισόδημα είναι άνω των οχτώ χι¬ 
λιάδων ευρώ (8.000 €), επί του υπερβάλλοντος ποσού 
υπολογίζεται επιπλέον συνεισφορά 10%. 

2. Η ελάχιστη συνεισφορά του οφειλέτη επανεξε¬ 
τάζεται στο τέλος κάθε οικονομικού έτους, για τυχόν 
μεταβολή του διαθέσιμου εισοδήματος του αιτούντος. 

3. Ο οφειλέτης ενημερώνεται σχετικά με το ποσό 
στο οποίο αντιστοιχεί η ελάχιστη συνεισφορά του για 
το επόμενο οικονομικό έτος, μέσω αυτοματοποιημέ¬ 
νων γραπτών μηνυμάτων που θα εμφανίζονται στην 
ηλεκτρονική του αίτηση και θα αποστέλλονται συγ¬ 
χρόνως στην ηλεκτρονική διεύθυνση επικοινωνίας που 
έχει δηλώσει. 

Άρθρο 6 

Διάρκεια και τρόπος καταβολής της συμμετοχής του 
Δημοσίου στο σχέδιο διευθέτησης οφειλών 

1. Η συμμετοχή του Δημοσίου περιορίζεται στις οφει¬ 
λές που προκύπτουν από στεγαστικό δάνειο πρώτης 
κατοικίας. 

Η συμμετοχή του Δημοσίου συνίσταται στην καταβολή 
του ποσού που προκύπτει ύστερα από την αφαίρεση του 
ποσού το οποίο κατέβαλε ο οφειλέτης από το ποσό της 
μηνιαίας δόσης αποπληρωμής της οφειλής από στεγα- 
στικό δάνειο πρώτης κατοικίας, όπως αυτή αποτυπώνε- 
ται στο σχέδιο διευθέτησης οφειλών, όπως προσδιορί¬ 
ζεται στην προσκομισθείσα δικαστική απόφαση. 

2. Η καταβολή της συμμετοχής, εκτελείται μετά την 
καταβολή εκ μέρους του οφειλέτη, ορίζεται μηνιαία και 
πραγματοποιείται απευθείας προς τους πιστωτές, με 
πίστωση του σχετικού τραπεζικού λογαριασμού/κωδικού 
δανείου. 

3. Με την έκδοση της εγκριτικής απόφασης, σύμφωνα 
με το άρθρο 8 της παρούσας, ο οφειλέτης απαλλάσ¬ 
σεται κατά το ισόποσο της συμμετοχής του Δημοσίου 
έναντι του πιστωτή. 

4. Η διάρκεια της συμμετοχής του Δημοσίου ορίζεται 
σύμφωνα με τις διατάξεις της παρ. 2 του άρθρου 9 του 
Ν. 3869/2010, σε τρία έτη. 

Άρθρο 7 

Διακοπή της συμμετοχής του Δημοσίου 

1. Η συμμετοχή του Δημοσίου διακόπτεται σε περί¬ 
πτωση μη καταβολής εκ μέρους του οφειλέτη της ελά¬ 
χιστης συνεισφοράς, όπως προσδιορίζεται σύμφωνα με 
το άρθρο 5 της παρούσας. 

2. Για τη διακοπή της συμμετοχής απαιτείται το συνολι¬ 
κό ύψος του ποσού σε καθυστέρηση να υπερβαίνει αθροι- 
στικώς την αξία τριών μηνιαίων ελάχιστων συνεισφορών. 

3. Η διακοπή γνωστοποιείται στον οφειλέτη μέσω 
αυτοματοποιημένων γραπτών μηνυμάτων που θα εμ¬ 
φανίζονται στην ηλεκτρονική του αίτηση και θα απο- 
στέλλονται συγχρόνως στην ηλεκτρονική διεύθυνση 
επικοινωνίας που έχει δηλώσει. 

4. Σε περίπτωση διακοπής, ο οφειλέτης δικαιούται να 
υποβάλλει αίτημα επανεξέτασης, κατ’ αναλογική εφαρ¬ 
μογή του άρθρου 10 της παρούσας. 

Άρθρο 8 

Έλεγχος Αιτήσεων 

1. Η επαλήθευση των στοιχείων που αφορούν την οι¬ 
κονομική κατάσταση του αιτούντος πραγματοποιείται 
ηλεκτρονικά. 


2. Η επιβεβαίωση της συνδρομής, στο πρόσωπο του 
αιτούντος, όσων προϋποθέσεων δεν επαληθεύονται ηλε¬ 
κτρονικά, και προκύπτουν από τη δικαστική απόφαση, 
γίνεται από τους υπαλλήλους της αρμόδιας Διεύθυνσης 
της Γ ενικής Γ ραμματείας Εμπορίου και Προστασίας Κα¬ 
ταναλωτή του Υπουργείου Οικονομίας, Ανάπτυξης και 
Τουρισμού και τους υπαλλήλους της Γ ενικής Διεύθυνσης 
Οικονομικής Πολιτικής του Υπουργείου Οικονομικών, 
οι οποίοι είναι αρμόδιοι για την έκδοση της εγκριτικής 
απόφασης. 

Άρθρο 9 

Αρμόδια Οργανα και Υπηρεσίες 

Αρμόδια Όργανα, Υπηρεσίες και Φορείς για την υλο¬ 
ποίηση της διαδικασίας είναι: το Υπουργείο Οικονο¬ 
μίας, Ανάπτυξης και Τουρισμού, η Γενική Γραμματεία 
Πληροφοριακών Συστημάτων και η Γ ενική Γ ραμματεία 
Δημοσίων Εσόδων του Υπουργείου Οικονομικών, η Γε¬ 
νική Διεύθυνση Οικονομικής Πολιτικής του Υπουργείου 
Οικονομικών, η Διεύθυνση Δημοσιονομικής Πολιτικής και 
Προϋπολογισμού του Γ ενικού Λογιστηρίου του Κράτους 
του Υπουργείου Οικονομικών. 

Αρθρο 10 

Διαδικασία Επανεξέτασης - Σύσταση Επιτροπής Ελέγ¬ 
χου Αιτημάτων Υπερχρεωμένων Φυσικών Προσώπων 

1. Κατά της πράξης απόρριψης της αίτησης του οφει¬ 
λέτη επιτρέπεται η υποβολή αιτήματος επανεξέτασης 
ενώπιον της Επιτροπής της επόμενης παραγράφου. 
Το αίτημα επανεξέτασης μπορεί να υποβληθεί μόνο 
επί του συγκεκριμένου λόγου απόρριψης, ο οποίος 
αναφέρεται ρητά στο μήνυμα ενημέρωσης του δικαι¬ 
ούχου. Η υποβολή γίνεται ηλεκτρονικά και ο αϊτών 
δύναται να προσκομίσει στη Γ ενική Γ ραμματεία Εμπο¬ 
ρίου και Προστασίας Καταναλωτή κάθε πρόσφορο 
δικαιολογητικό που να τεκμηριώνει την πραγματική 
του κατάσταση. 

2. Συνιστάται στη Γενική Γραμματεία Εμπορίου και 
Προστασίας Καταναλωτή Επιτροπή Ελέγχου Αιτημά¬ 
των Υπερχρεωμένων Φυσικών Προσώπων. Αρμοδιότη¬ 
τα της Επιτροπής αποτελεί ο έλεγχος των αιτημάτων 
επανεξέτασης, του παρόντος άρθρου. Η Επιτροπή είναι 
πενταμελής και συγκροτείται από τα εξής πρόσωπα: 
α) τον Γενικό Διευθυντή της Διεύθυνσης Προστασίας 
Καταναλωτή και Εποπτείας Αγοράς της Γ ενικής Γ ραμ¬ 
ματείας Εμπορίου και Προστασίας Καταναλωτή του 
Υπουργείου Οικονομίας, Ανάπτυξης και Τουρισμού, ως 
Πρόεδρο, με τον Διευθυντή της Διεύθυνσης Προστα¬ 
σίας Καταναλωτή ως αναπληρωτή του, β) τον Γενικό 
Διευθυντή της Διεύθυνσης Οικονομικών Υπηρεσιών του 
Υπουργείου Οικονομίας, Ανάπτυξης και Τουρισμού, με 
τον Διευθυντή της Διεύθυνσης Κατάρτισης Προϋπολο¬ 
γισμού και Δημοσιονομικών Αναφορών ως αναπληρωτή 
του, γ) τον Γ ενικό Διευθυντή Οικονομικής Πολιτικής του 
Υπουργείου Οικονομικών, με τον Διευθυντή της Διεύ¬ 
θυνσης Χρηματοοικονομικής Πολιτικής του Υπουργείου 
Οικονομικών, ως αναπληρωτή του, ε) έναν εκπρόσωπο 
του Γ ενικού Λογιστηρίου του Κράτους, με τον αναπλη¬ 
ρωτή του, ο οποίος ορίζεται με απόφαση του Υπουρ¬ 
γού Οικονομικών. Ο Πρόεδρος της Επιτροπής ορίζει 
περαιτέρω έναν υπάλληλο από τη Γ ενική Γ ραμματεία 
Εμπορίου και Προστασίας Καταναλωτή, ως γραμματέα 
της Επιτροπής. 

3. Το αίτημα επανεξέτασης δύναται να υποβληθεί 
εντός προθεσμίας επτά ημερολογιακών ημερών από 
την ενημέρωση περί της απορριπτικής απόφασης. 

4. Σε περίπτωση αποδοχής μέρους ή του συνόλου του 
αιτήματος, η Επιτροπή της προηγούμενης παραγράφου 
εκδίδει σχετική απόφαση έγκρισης, η οποία θεωρείται 
ότι έχει δοθεί την ημερομηνία που είχε εκδοθεί η αρ¬ 
χική απόρριψη. 

Αρθρο 11 

Καταλογισμός αχρεωστήτως καταβληθέντων ποσών 
και επιπτώσεις δήλωσης ψευδών στοιχείων 

α. Σε περίπτωση εξαφάνισης της απόφασης η οποία 
εκδόθηκε σε πρώτο βαθμό, τυχόν ποσά που έχουν ήδη 
καταβληθεί από το Δημόσιο, θεωρούνται ως αχρεω- 
στήστως καταβληθέντα, και εφαρμόζεται το στοιχείο 
γ' του παρόντος άρθρου. 

β. Με την επιφύλαξη τυχόν προστίμων που προβλέ- 
πονται από άλλες διατάξεις, στα φυσικά πρόσωπα που 
δηλώνουν ψευδή στοιχεία στην αίτησή τους, επιβάλ¬ 


λονται οι κυρώσεις που προβλέπονται από την κείμενη 
νομοθεσία σε περίπτωση υποβολής ψευδούς δηλώσεως. 

γ. Τυχόν αχρεωστήτως καταβληθέντα ποσά μετά από 
σχετική ενημέρωση της Γ ενικής Διεύθυνσης Οικονομι¬ 
κών Υπηρεσιών, καταλογίζονται σε βάρος του ανοικεί- 
ως λαβόντος, με απόφαση του Υπουργού Οικονομίας, 
Ανάπτυξης και Τουρισμού ή του νομίμως εξουσιοδοτη¬ 
μένου από αυτόν οργάνου και εισπράττονται κατά τις 
διατάξεις του ΚΕΔΕ. 

Αρθρο 12 
Έναρξη ισχύος 

Η απόφαση ισχύει από 1-1-2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2015 

